Liam Ridgewell

Liam Matthew Ridgewell (født 21. juli 1984) er en engelsk fotballspiller som fra 31. januar 2020 er klubbløs.

Ridgewell er i all hovedsak en midtstopper, men kan også spille venstre back. Han startet som seniorspiller i Aston Villa, hadde en utlånsperiode i 2002 til AFC Bournemouth, før han forlot Villa til fordel for erkerivalene Birmingham City i 2007, der han blant annet var med på å ta en smått sensasjonell seier i ligacupen i 2011.

Klubbkarriere

Tidlig karriere 
Ridgewell ble født i Bexleyheath i London. Han startet som juniorspiller i West Ham United, men hans første seniorklubb var Aston Villa. Han var der med på å vinne den engelske ungdomscupen i mai 2002, etter en finaleseier mot Everton, der Ridgewell markerte Wayne Rooney ut av kampen.

Aston Villa 
Høsten 2002 etablerte Ridgewell seg på det engelske U19-landslaget, og gikk samme høst på et ettmånederslån til Bournemouth.
Han debuterte for Aston Villa 4. januar 2003, da laget tapte 4-1 mot Blackburn Rovers i FA-cupen. I denne kampen ble Ridgewell byttet inn etter 69 minutter.
Ridgewell spilte også fast på det engelske U21-landslaget i en periode.

Referanser

Eksterne lenker 
 
 Spillerprofil hos WBA.co.uk

Engelske fotballspillere
Fotballspillere for Aston Villa FC
Fotballspillere for AFC Bournemouth
Fotballspillere for Birmingham City FC
Fotballspillere for West Bromwich Albion FC
Fotballspillere for Portland Timbers
Fotballspillere for Wigan Athletic FC
Fotballspillere for Brighton & Hove Albion FC
Fotballspillere for Hull City AFC
Personer fra London
Fødsler i 1984